L'Ajuntament de Sagunt retrà homenatge als alcaldes de l'actual democràcia este dissabte
14 de desembre 2017

![](/media/uv5gc0zh/81-alcaldes-2017-c.jpg)​  

  

L'Ajuntament de Sagunt retrà un homenatge este dissabte als alcaldes i alcaldessa que el municipi ha tingut durant l'actual període democràtic, des de les eleccions municipals de 1979. Les persones homenatjades rebran una medalla en record de l'acte, que l'alcalde Quico Fernández considera **“una bona ocasió per a ajuntar-nos i fer aquest reconeixement als qui han sigut representants dels ciutadans durant estos anys”**.

Fernández lamenta que **“no tots estan en condicions de poder acudir personalment, especialment Manuel Carbó, que ja té una edat molt avançada, però a tots els obsequiarem amb una medalla”**. L'actual alcalde expressa la voluntat de tots els homenatjats **“de reafirmar les nostres conviccions democràtiques, les nostres conviccions municipalistes, reclamant evidentment allò que tots els ajuntaments demanen: una major capacitat d'actuació i gestió”**.

Les eleccions generals de 1977 i l'aprovació de la Constitució de 1978 van obrir el camí a les eleccions municipals de 1979, un període democràtic fins a l'actualitat que s'homenatjarà en l'acte del dissabte. **“Sobretot ara que s'està parlant tant de la reforma de la Constitució, que estem parlant tant de municipalisme, és una bona ocasió per ajuntar-nos”**, ha dit Fernández.

L'actual primer edil creu que **“serà un acte simbòlic, bonic i que volem celebrar ara que encara estem tots vius”**.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-retra-homenatge-als-alcaldes-de-l-actual-democracia-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-retra-homenatge-als-alcaldes-de-l-actual-democracia-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-retra-homenatge-als-alcaldes-de-l-actual-democracia-este-dissabte/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-retra-homenatge-als-alcaldes-de-l-actual-democracia-este-dissabte/)